b'\n_START_ARTICLE_\nNorberto Fontana\n_START_SECTION_\n\xc5\xbdivljenjepis\n_START_PARAGRAPH_\nSvojo kariero je za\xc4\x8del v prvenstvu Nem\xc5\xa1ke Formule 3, kjer je v sezoni 1995 osvojil naslov prvaka. Nato se je preselil v prvenstvo Formule Nippon, kjer je v sezoni 1996 osvojil peto mesto v prvenstvu z eno zmago. V naslednji sezoni 1997 je s prav tako eno zmago zasedel tretje mesto v prvenstvu, v sezoni 1998 pa \xc4\x8detrto. ob tem je v sezoni 1997 nastopil na svojih edinih \xc5\xa1tirih dirkah Formule 1 v karieri. Ob enem odstopu je dosegel najbolj\xc5\xa1a rezultata z devetima mestoma na dirkah za Veliki nagradi Velike Britanije in Nem\xc4\x8dije. V sezoni 1999 je dirkal v prvenstvu Formule 3000 in zasedel petnajsto mesto v prvenstvu s \xc5\xa1tirimi to\xc4\x8dkami. V Formuli 3000 je nastopil \xc5\xa1e na treh dirkah v sezoni 2001, ko pa je kon\xc4\x8dal brez to\xc4\x8dk in se za tem tudi upokojil kot dirka\xc4\x8d.'